امریکا قوشمه ایالتلری تشقی ایش لر وزیری مایک پمپئو, سوریه نینگ ادلب منطقه سیده اوزی نی مدافعه ایتیش حقی گه ایگه بولگن تورکیه نی قوللب- قُوَتلش اوچون هرخیل سعی و حرکت نی قیله دیگن لیک لری نی بیلدیردی.
ژورنالست لرنینگ سئوال لری گه جواب قیترگن پمپئو, ادلب ده گی ینگی لیک لر نی بهالنتیردی.
پمپئو, روسیه, اسد رژیمی و ایران نینگ, اویوشتیرگن هجوم لری بیلن ادلب ده گی یوز مینگلب عادی اهالی گه ضرر بیرگن لیگی نی بیلدیررایکن, روسیه نی 2018 – ییلده تورکیه بیلن امضاله گن سوچی کیلیشووی گه اویغون حرکت قیلیش گه چقیریب, آتشکیسین نینگ تامین ایتیلیشی نی طلب ایتدی.
مایک پمپئو, تورکیه نینگ امریکا قوشمه ایالت لری دن ایریم طلب لر نی مطرح قیلگن لیگی نی بیلدیررایکن, "تورک حکومتی بیزدن بعضی نرسه لر طلب ایتدی.  حاضرگی کونده اوشبو طلب لرنینگ همه سی نی بهالنتیرماقده میز.  مدافعه وزیرلیگی بیلن بیرگه منطقه ده گی ناتینچ لیک لرنینگ کمیتیریلیشی و بشری بحران نینگ آلدی نینگ آلینیشی بوییچه یول لر نی قیدیرماقده میز. عینی دمده ناتو متفقی میز بولگن تورکیه نینگ, اسد رژیمی, روس لر و ایران لیک لر تامانیدن سوریه نینگ ایچیده تشکیل ایتیلگن ریسک لر گه قرشی اوزی نی مدافعه ایتیش حقی گه ایکن لیگی گه ایشانماقده میز" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
